open-index/open-wikipedia-markdown huggingface dataset:
אליהו בשייצי

**אליהו בשייצי** (בטורקית: **Bašyazi**; 1420 (בערך) – 1490, אדירנה) היה חכם קראי בן המאה ה-15. מחבר הספר "אדרת אליהו", הנחשב לספר ההלכה המחייב של היהדות הקראית. מראשי האסכולה שפעלה למען קירוב בין היהודים הקראיים לרבניים.

הוא תלמידם של אביו, משה בשייצי ושל סבו, מנחם בשייצי – שניהם מנכבדי וחכמי הקהילה הקראית באדירנה. בתקופה מאוחרת יותר בחייו למד אצל החכם הרבני מרדכי כומטיאנו, שעמו התפלמס בספרו מספר פעמים. תלמידו וממשיך דרכו של בשייצי היה החכם הקראי כלב אפנדופולו.

בשנת 1460 החליף את אביו כחכם הקהילה הקראית באדירנה. סמוך לשנת 1480 מונה בשייצי לראש הקהילה הקראית בקונסטנטינופול. בתוקף תפקידו ניהל קשרים עם הקהילות הקראיות במזרח אירופה ובמזרח התיכון וכן עם חכמים רבניים. הוא חולל תנועת חזרה למקורות בקרב הקהילה הקראית ועודד את חבריה לעסוק בהלכה הקראית כדי שלא תישכח, ובמסגרת מאמציו אלו חתר להכריע במחלוקות הלכתיות שנותרו פתוחות בין חכמי הקראים. הוא אף תיקן תקנות חדשניות במטרה לקרב את הקראים אל היהדות הרבנית.

ספרו החשוב הוא ספר ההלכה הקראי "אדרת אליהו" (יצא לראשונה בקונסטנטינופול, 1530). ספר זה הקנה לו את מעמדו כפוסק האחרון של היהדות הקראית, והוא מבטל הלכה למעשה את כל ספרות ההלכה הקראית שקדמה לו, למעט ספר "גן עדן" של אהרן בן אליהו ניקומודיאו. נותרו גם מספר פיוטים ותפילות שחיבר.

## קישורים חיצוניים
* אדרת אליהו ספרו של בשייצי באתר ספרים סרוקים של הספרייה הלאומית.
* צבי אנקורי, **אליה בשייצי הקראי: לבדיקת מסורותיו על ראשית הקראות בביצנץ**, **[[תרביץ]]**, כרך כ"ה, חוברת א', תשרי תשט"ז, עמ' 44–65 
* צבי אנקורי, **אליה בשייצי הקראי: לבדיקת מסורותיו על ראשית הקראות בביצנץ - חלק ב**', **[[תרביץ]]**, כרך כ"ה, חוברת ב', טבת תשט"ז, עמ' 183–201 
* דניאל לסקר, **השפעת הרמב"ם על מחשבתו הפילוסופית של הקראי אליהו בשייצי**, בתוך: **[[מחקרי ירושלים במחשבת ישראל]]**, כרך ג, ירושלים, תשמ"ד, עמ' 405–427 
* 
* 

## הערות שוליים

קטגוריה:חכמים קראים
קטגוריה:משוררים יהודים טורקים
קטגוריה:אדירנה: אישים
קטגוריה:פייטנים
קטגוריה:יהודי האימפריה העות'מאנית במאה ה-15
קטגוריה:נפטרים ב-1490
סופה טרופית ים תיכונית

ממוזער|מדיקן "יאנוס" בדרכה לאיי יוון בשנת 2020
**סופה טרופית ים תיכונית** (לפעמים נקראת "**מדיקן**", באנגלית Medicane: שילוב בין Mediterranean - הים התיכון, ל-Hurricane - הוריקן) היא תופעה מטאורולוגית נדירה המתרחשת בים התיכון. עקב האוויר היבש בים התיכון, בין השנים 1948 עד 2011 תועדו 99 סופות דמויות טרופיות בלבד, מרביתן התפתחו באזור שמדרום-מזרח לאיטליה.

בשונה מהוריקן, סופה טרופית בים התיכון יכולה להתפתח גם כשטמפרטורת המים מתחת ל-26°C. התפתחות סופה טרופית מתרחשת בשני אזורים נפרדים של הים. האזור הראשון, האזור של מערב הים התיכון, בעל יותר סיכויים להיווצרות של סופה לעומת האזור השני, מהים היוני עד מזרח הים התיכון. הטופוגרפיה ההררית של האזור מעלה קשיים נוספים למרות היותו נוח להתפתחות של מזג אוויר סוער, ורק עם סיבות מטאורולוגיות לא רגילות יכול להתפתח מדיקן.

מחקרים רבים על השפעת ההתחממות הגלובלית על סופות טרופיות ים תיכוניות הגיעו למסקנה שיופיעו סופות יותר אינטנסיביות. ישנן הוכחות שמדיקנים פגעו בחופי המזרח התיכון, אך במאות השנים האחרונות התנאים באזור השתנו, והתופעה לא שכיחה כל כך.

## מדיקן בישראל
לא תועדה פגיעה ישירה של מדיקן בישראל בעוצמה טרופית מלאה. עם זאת, במספר מקרים שרידים של מערכות מדיקן השפיעו על חופי ישראל בעיקר בגשמים עזים, רוחות חזקות והצפות מקומיות.

אירועי עבר שלא הוגדרו בזמן אמת כ"מדיקנים" אך זוהו בדיעבד כבעלי מאפיינים סובטרופיים, התרחשו בנובמבר 1995 אז גרמה מערכת סוערת לשיטפונות כבדים בנגב, בערבה ובבקעת הירדן, עם נזקים נרחבים ואף אבדות בנפש. וכן בדצמבר 2001 אז אירעה סערה חריגה שגרמה להצפות נרחבות בערי החוף, בהן תל אביב וחיפה, ולקריסת מערכות ניקוז.

האירוע הבולט ביותר הוא סופת זורבאס (Zorbas) שפקדה את יוון בספטמבר-אוקטובר 2018. הסופה התפתחה למדיקן בדרום מזרח הים התיכון והציגה מבנה דמוי הוריקן, אך מסלולה העיקרי עבר באזור יוון. שרידיה גרמו בישראל לגשמים חריגים, הצפות מקומיות ונזקים לתשתיות, בעיקר בצפון הארץ ובמישור החוף.

בספטמבר 2020 הורגשו בישראל גם השוליים המזרחיים של מדיקן יאנוס (Ianos), שפגע בעוצמה קשה ביוון. בישראל נרשמו באותה עת רוחות חזקות, עומסי חום חריגים ואי יציבות אטמוספירית, בעיקר בדרום הארץ ובמישור החוף.

## גלריה

Mediterranean_tropical_cyclone_October_27_2005.jpg|סופה טרופית ב-27 באוקטובר 2005
Rolf 2011-11-08 1030Z.jpg|הסופה הטרופית רולף (Rolf) ב-8 בנובמבר 2011
20161028_mediterranean_cyclone.png|סופה טרופית מעל מלטה, 28 באוקטובר 2016


## קישורים חיצוניים

## הערות שוליים

קטגוריה:סופות
קטגוריה:הים התיכון
ג'מבוג'ט

**ג'מבוג'ט** (באנגלית: **Jambojet**) היא חברה לטיסות חסך קנייתית, המפעילה טיסות פנימיות בקניה. החברה היא חברת בת של קניה איירווייז. בסיסה הראשי של החברה נמצא בנמל התעופה הבינלאומי ג'ומו קניאטה בניירובי והיא החלה את פעילותה באפריל 2014.

## צי המטוסים
צי המטוסים של החברה נכון לינואר 2019:

## קישורים חיצוניים

* 

## הערות שוליים

קטגוריה:חברות לטיסות חסך
קטגוריה:אפריקה: חברות תעופה
טלאל מדאח

**טלאל מדאח** (בערבית: **طلال مداح**; 9 באוקטובר 1939 או 5 באוגוסט 1940 מכה, לפי מקורות אחרים, ג'דה – 11 באוגוסט 2000, אבהא) היה זמר, מלחין ופזמונאי סעודי, אחד הנציגים הבולטים של המוזיקה הקלה הערבית בשנות ה-1960–1980 בארצות המפרץ הפרסי -חאליג'יה, מוזיקת חיג'אז וסגנונות אחרים. בגלל איכויות קולו כונה "קול האדמה", "נֵבֶל המזרח" או "גרון הזהב".

טלאל מדאח נשא את שם המשפחה של אמו - מדאח. הוא המשיך מסורת של זמרי החיג'אז חסאן ג'אווה, מוחמד עלי סינדי ואחרים. הצליח לגבור על המגבלות הקשורות למדיניות התרבות השמרנית הנהוגה בערב הסעודית ברוח הווהביזם וקנה הערכה גם בארצו וגם בארצות ערב אחרות. בין היתר זכה בפרסים בתוניסיה, לוב וערב הסעודית.

הופיע בהצלחה גם על במות הקונצרטים במצרים, שם התיידד עם מוחמד עבד אל-והאב וזמרים מפורסמים אחרים.

הקליט כמאה אלבומים, שר כאלף שירים, הקליט סרטוני וידאו והשתתף בסרט אחד (רחוב בערפל" شارع الضباب) (1965), שבו הופיע לצידה של הזמרת סבאח.

טלאל מדאח מת בגיל 60 באופן פתאומי בעת הופעה משודרת בטלוויזיה הסעודית, על במת "אל מפתח" בעיר אבהא. לווייתו התקיימה בג'דה והוא נטמן במכה.

## פרסים ואותות הוקרה
מדאח היה האמן הסעודי הראשון שקיבל פרסים מחוץ לארצו. 
*פרסים מידי הנשיאים חביב בורגיבה של תוניסיה, מועמר קדאפי של לוב וחוסני מובארכ של מצרים.
*1984 - עיטור מסדר ההצטיינות של שומר שני המסגדים הקדושים - מידי המלך פאהד אבן עבד-אל-עזיז

## קישורים חיצוניים

* באתר alam el phan
* באתר hot arabic music

קטגוריה:סעודים
קטגוריה:ערבים
קטגוריה:זמרים השרים בערבית
קטגוריה:מוזיקאים שנפטרו על הבמה
קטגוריה:סעודים שנולדו ב-1929
קטגוריה:נפטרים ב-2000
קטגוריה:סעודים שנפטרו במאה ה-20
הניג

**הניג** או **הניך** הוא שם משפחה אשכנזי ממקור גרמני שפירושו "דבש".

קטגוריה:שמות משפחה אשכנזיים
קטגוריה:שמות משפחה גרמניים
משה אריה במברגר

רבי **משה אריה (לייב) הלוי במברגר** (בגרמנית: **Moses Löb Bamberger**; י"ז בניסן תקצ"ח, 12 באפריל 1838 - כ"ה בתשרי תר"ס, 29 בספטמבר 1899) היה רבה של העיר באד קיסינגן שבגרמניה.

## קורות חייו
נולד בי"ז בניסן תקצ"ח בויזנברון  שבגרמניה, בנו של הרב יצחק דב (זליגמן בֶּר) במברגר, רבה של וירצבורג. אחיו היו רבי שמחה במברגר, רבי נתן במברגר ורבי שלמה במברגר.

בשנת תרכ"ה (1865), לאחר פטירת הרב גבריאל הירש ליפמן , נתמנה לכהן כרב במקומו כרבה של באד קיסינגן.

בשנת 1867 נישא לשרה אטלינגר בתו של רבי יעקב אטלינגר (עטלינגר). בשנת תרל"א נפטרה אשתו.

בהמשך נישא לאסתר (בת משה גולדשמידט).

נפטר בכ"ה בתשרי תר"ס בבאד קיסינגן ונקבר בבית הקברות היהודי שם.

נכדו הוא הרב בן ציון במברגר משגיח ישיבת פוניבז'. נכדו אחר הוא הרב ד"ר שמחה במברגר. נינו היה הרב יהושע ישעיה נויבירט, מחבר הספר שמירת שבת כהלכתה.

## גלריה

קובץ:Geburtseintrag Moses Löb Bamberger.jpg|נוסח הכיתוב; יום ה' כ"ה ניסן מלתי את ערלת משה אריה וכו'" תאריך יום המילה 19 באפריל 1838 כ"ה בניסן תקצ"ח של הרב משה אריה לייב הלוי במברגר בגנזך הקהילה אם כן לידתו י"ז ניסן אור ליום י"ח ניסן
קובץ:Jüdischer Friedhof 18.JPG|מצבת הרב במברגר ורעייתו בזיווג שני אסתר גולדשמידט
קובץ:Synagoge-Kissingen.jpg|בית הכנסת החדש בבאד קיסינגן נחנך ב14 ביולי 1902


## קישורים חיצוניים

* 

## הערות שוליים

קטגוריה:רבנים אורתודוקסים גרמנים
משה אריה
קטגוריה:אישים הקבורים בגרמניה
קטגוריה:גרמנים שנולדו ב-1838
קטגוריה:גרמנים שנפטרו ב-1899
קטגוריה:תלמידי הרב יצחק דב במברגר
סבאח (פירושונים)

**סבאח** הוא התעתיק בעברית למילה **صباح** בערבית (נכתבת או מתועתקת בשפות שונות גם כ–Sabah) שפירושה בוקר ומשמשת גם כשם משפחה. בעברית נפוצה הצורה **סבח** לשם המשפחה.

קטגוריה:שמות משפחה
האצטדיון הבין-לאומי המלך פהד

ממוזער|האצטדיון הבין-לאומי המלך פהד
**האצטדיון הבין-לאומי המלך פהד** (בערבית: **أستاد الملك فهد الدولي**, תעתיק מדויק: אסתאד אלמלכ פהד אלדולי) הוא אצטדיון רב-שימושי בעיר ריאד, בירת ערב הסעודית, הקרוי על שמו של פהד, מלך ערב הסעודית. האצטדיון משמש בעיקר למשחקי כדורגל, אך יכול לשמש גם לאתלטיקה. זהו אצטדיונה הביתי של נבחרת ערב הסעודית בכדורגל, והאצטדיון הגדול במדינה. האצטדיון הוקם בשנת 1987, והוא מכיל 68,752 מקומות ישיבה. מידותיו הן 116 על 74 יארד (לערך 106.07 על 67.66 מטר). האצטדיון אירח מספר תחרויות כדורגל, ביניהן:
*גביע העולם בכדורגל עד גיל 20 לשנת 1989
*גביע המלך פהד 1992
*גביע המלך פהד 1995
*גביע הקונפדרציות 1997
*חלק מהמשחקים בליגת האלופות האסיאתית לשנת 1995 ולשנת 2000, ביניהם חצאי הגמר והגמר
*גביע המפרץ לאומות לשנת 1988 ולשנת 2002

כמו כן האצטדיון הוא אצטדיונה הביתי של הקבוצות אל-הילאל, א-שבאב וא-נסר מליגת העל הסעודית.
בשל האקלים המדברי השורר בריאד, האצטדיון הוא אחד מן האצטדיונים בעלי הגג הגדול בעולם - הוא מציל 47 אלף רגל רבוע (כ-4,366 מ"ר). השער הראשון שנכבש באצטדיון היה של שחקן העבר הסעודי מאג'ד עבדאללה. האצטדיון הופיע בחלק ממשחקי סדרת המשחקים FIFA.

## קישורים חיצוניים

## הערות שוליים

המלך פהד
קטגוריה:ריאד: אצטדיונים ומתקני ספורט
המלך פהד
קטגוריה:א-שבאב (ריאד)
קטגוריה:אל-הילאל
קטגוריה:א-נסר (כדורגל)
קטגוריה:1987 בערב הסעודית
ז'רמי מנז

**ז'רמי מנז** (בצרפתית: **Jérémy Ménez**; נולד ב-7 במאי 1987) הוא כדורגלן עבר צרפתי ששיחק בעמדת הקיצוני. לזכותו 24 הופעות במדי בנבחרת צרפת.

מנז הפך לשחקן הצעיר ביותר שחותם על חוזה מקצועני בליגה הצרפתית, כשעשה זאת בעונת הבכורה שלו בקבוצה הבוגרת של סושו בעונת 2004-05. עם סושו הוא השתתף פעם ראשונה בליגה אירופית, בגביע אופ"א. אחרי שנתיים במועדון, הצטרף למונקו, שם הרשים, ולאחר שנתיים נוספות, חתם בקבוצה האיטלקית רומא.

עם רומא שיחק בליגת האלופות והופיע ביותר מ-100 משחקים במדי הקבוצה. אחרי שלוש עונות ברומא, בשנת 2011, חתם מנז במועדון הצרפתי פריז סן-ז'רמן. בעונת 2014, עבר בהעברה חופשית למילאן האיטלקית. בקיץ 2016 עבר לבורדו.

ביוני 2017 חתם באנטליהספור הטורקית ובינואר 2018 חתם בקלוב אמריקה המקסיקנית.

בקיץ 2019 חתם בקבוצת פריז מהליגה הצרפתית השנייה.

ביולי 2023 חתם בבארי מסרייה ב'.


## קישורים חיצוניים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני סושו
קטגוריה:כדורגלני מונקו
קטגוריה:כדורגלני רומא
קטגוריה:כדורגלני פריז סן-ז'רמן
קטגוריה:כדורגלני מילאן
קטגוריה:כדורגלני בורדו
קטגוריה:כדורגלני אנטליהספור
קטגוריה:כדורגלני קלוב אמריקה
קטגוריה:כדורגלני פריז
קטגוריה:כדורגלני רג'ינה קלצ'ו
קטגוריה:כדורגלני בארי
קטגוריה:לוז'מו: כדורגלנים
קטגוריה:כדורגלני נבחרת צרפת
קטגוריה:כדורגלני יורו 2012
קטגוריה:צרפתים שנולדו ב-1987
טומי פלנגן

**טומי פלנגן** (באנגלית: **Tommy Flanagan**; נולד ב-3 ביולי 1965) הוא שחקן סקוטי. התפרסם בזכות תפקידו בתור פיליפ "צ'יבס" טלפורד בסדרה "ילדי האנרכיה" ובזכות הופעותיו בסרטים "לחסל את האס", "עיר החטאים", "הנוסע השמיני נגד הטורף", "כשזר מתקשר" ו"גלדיאטור".

## ביוגרפיה
פלנגן נולד בגלאזגו, סקוטלנד. את הצלקת בפניו המזוהה עמו "חיוך גלאזגו" קיבל פלנגן בעקבות קרב סכינים בו השתתף מחוץ למועדון לילה סקוטי, שם עבד כתקליטן.

### קריירה
פלנגן החל את דרכו כשחקן בטלוויזיה הסקוטית וכשחקן משני בסרט המצליח של מל גיבסון "לב אמיץ". פרץ לתודעה בבריטניה ב-1999 בזכות תפקידים שעשה בדרמה "לוכד העכברושים" ובקומדיית הפעולה "פלונקט ומקליין". פלנגן צד בהופעותיו את עיניו של רידלי סקוט שהחליט ללהק אותו בשנת 2000 לסרטו המצליח "גלדיאטור" לתפקיד סיסרו עבדו הנאמן של מקסימוס (ראסל קרואו).

בשנת 2001 השתתף במיני סדרה התקופתית "אטילה" בתפקיד השליט בלדה ההוני אחיו של אטילה (ג'ראדר באטלר). ב-2002 שיחק בקומדיית הפעולה "הכול אודות בנג'מין" בתפקיד הנבל הראשי סוחר המכוניות רוברט ויליאמסון.

ב-2004 הופיע פלנגן בסרט הפעולה הבדיוני "הנוסע השמיני נגד הטורף" בתפקיד שכיר החרב מארק ורהיידן. ב-2005 השתתף במותחן הפעולה המוערך "עיר החטאים" בתור השוטר המושחת בריאן. ב-2006 שיחק פלנגן בסרט הפשע "לחסל את האס" בתפקיד המתנקש האגדי לאזלו סוט, תפקיד אותו מילא גם בסרט ההמשך "לחסל את האס 2: נשף קטלני". פלנגן הופיע בנוסף גם במותחן של סיימון וסט "כשזר מתקשר" בתפקיד הזר.

פלנגן זכה לחשיפה רבה ולביקורות אוהדות על משחקו בסדרת הדרמה "ילדי האנרכיה" בתפקיד האופנוען פיליפ "צ'יבס" טלפורד.

### חיים אישיים
לפלנגן בת אחת מנישואיו השניים לדינה לווינגסטון. אשתו הראשונה הייתה השחקנית רייצ'ל שדט אותה פגש על סט הסרט "המשחק".

## פילמוגרפיה נבחרת
* לב אמיץ (1995)
* החטא (1997)
* המשחק (1997)
* פלונקט ומקליין (1999)
* לוכד העכברושים (1999)
* גלדיאטור (2000)
* התפשטות שקיעה (2000)
* סינטרה בדיוק (2001)
* הכול אודות בנג'מין (2002)
* המלאכיות של צ'רלי: בהילוך גבוה (2003)
* טראומה (2004)
* הנוסע השמיני נגד הטורף (2004)
* עיר החטאים (2005)
* לחסל את האס (2006)
* כשזר מתקשר (2006)
* הטיפה האחרונה (2006)
* דרוש גיבור (2008)
* לחסל את האס 2: נשף קטלני (2010)
*שוטר פצוע (2013) 
**48 Hours to Live* (2016) 
* הפרפר (2017)
*חופשי בטבע (2017)
*ארמון חול (2017)
*הבלדה של לפטי בראון (2017)
**The Wave* (2019)
*רוצחים אנונימיים (2019)
*שם קוד: באנשי (2022)
**There Are No Saints* (2022)
* החשוד האחרון (2024)

### טלוויזיה
* אטילה (2001)
* ילדי האנרכיה (2014-2008)
*דטרויט 1-8-7 (2011)
*כנופיית ברמינגהאם (2013)
*מניע (2016)
*כנופיית המאיה (2019)
*המתנקשים (2019)
**Power Book IV: Force* (2022–הווה)
*הזוג המושלם (2024)
*מובלנד (אנ') (2025)
*בית הדרקון (2026)

## קישורים חיצוניים

קטגוריה:שחקני קולנוע וטלוויזיה סקוטים
קטגוריה:בריטים שנולדו ב-1965
ג'סטין הארטלי

**ג'סטין סקוט הארטלי** (באנגלית: **Justin Scott Hartley**, נולד ב-29 בינואר 1977) הוא שחקן אמריקאי. התפרסם בשל תפקידו בתור ניקולס פוקסוורת' "פוקס" קריין באופרת הסבון "תשוקות" (06-2002), בתור החץ הירוק בסדרה "סמולוויל" (11-2006), בתור אדם ניומן באופרת הסבון "צעירים חסרי מנוח" (16-2014) עליו קיבל מועמדות לפרס אמי לבידור בשעות היום לשחקן הטוב ביותר, וידוע גם כקווין פירסון בסדרת הדרמה של רשת NBC "החיים עצמם" (2022-2016).

## ביוגרפיה
הארטלי נולד בעיר נוקסוויל שבאילינוי. יש לו אח ושתי אחיות. לאחר סיום לימודיו התיכוניים, הוא נרשם ללימודי תואר ראשון באוניברסיטת דרום אילינוי קרבונדייל בחוג להיסטוריה ותיאטרון.

## קריירה
החל מ-2002 עד לשנת 2006 גילם הארטלי את דמותו של פוקס קריין באופרת הסבון "תשוקות".

ב-2006 החל לשחק בסדרה "סמולוויל" בתפקיד החץ הירוק. הוא שיחק בסדרה מ-2006 עד 2011, מהעונה השישית עד העונה העשירית.

במקביל למשחק במספר סרטים שיחק הארטלי ב-2012 בסדרה "אמילי אוונס" לצדה של השחקנית מיימי גאמר. הארטלי ביצע הופעות אורח בסדרות כמו "צ'אק", "חשיפה לדרום" ו"קאסל".

ב-2014 שיחק בעונה השלישית של הסדרה "נקמה" ושיחק בתפקיד חוזר בעונות 4-2 של הסדרה "מאהבות".

בין השנים 2014 - 2016 שיחק בסדרות צעירים חסרי מנוח ומאהבות.

בשנת 2016 החל לככב בתור את קווין, שחקן מצליח, וחלק משלישייה, בסדרת הדרמה של רשת NBC; "החיים עצמם", תפקיד אותו ביצע במשך 6 עונות. הסדרה זכתה בפרס בחירת הקהל על עונתה הראשונה. ב-2017 וב-2018 זכתה הסדרה פעמיים ברציפות בפרס גילדת שחקני המסך לסדרת הדרמה הטובה ביותר.

בשנת 2017 שיחק את טיי בסרט "אמהות רעות 2: לשרוד את החג".

בשנת 2022 שיחק בקומדיה של רבל וילסון השמיניסטית, בתור החבר מהתיכון שמתחתן עם היריבה של הגיבורה הראשית. הסרט עלה בנטפליקס.

עוד ב-2022 כיכב כדמות הראשית, יחד עם בארט דוס, בסרט של נטפליקס "יומנה של נואל" כסופר מצליח שאמו נפטרת והוא מחפש את הקשר לעברו.

## חיים אישיים
בשנת 2003 החל לצאת עם השחקנית לינדזי קורמן  אשר שיחקה לצדו בסדרה "תשוקות". לאחר כחצי שנה, ב-13 בנובמבר 2003 השניים התארסו. ב-1 במאי 2004 השניים התחתנו בטקס פרטי. ב-3 ביולי 2004 הביאו לעולם את בתם הבכורה. ב-6 במאי 2012 הגישה לינדזי בקשה לגירושין לאחר שמונה שנות נישואים. השניים סיימו את הנשואים ביחסים טובים וחולקים משמורת משותפת על בתם.

בינואר 2014 החל הארטלי לצאת עם השחקנית קרישל סטאוס  ביולי 2016 הודיעו השניים על אירוסיהם והם נישאו ב-28 באוקטובר 2017. השניים התגוררו בעמק סן פרננדו, קליפורניה. בנובמבר 2019 הגיש הארטלי בקשה לגירושין תוך כדי ציון הבדלים שלא ניתנים ליישוב. הגירושין הסתיימו ב-22 בפברואר 2021.

כחודש לאחר מכן, במרץ 2021, התחתן בשלישית עם סופיה פרנס, ששיחקה עמו בסדרה צעירים חסרי מנוח.

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:בוגרי אוניברסיטת אילינוי בשיקגו
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1977
שדרות ירוזולימסקייה

ממוזער
ממוזער
**[[שדרה|שדרות]] ירוֹזוֹלימסקיֶיה** (בפולנית: **Aleje Jerozolimskie**, כלומר "שדרות ירושלים") הן אחד הרחובות המרכזיים בוורשה בירת פולין. השדרות מתחילות במרכז העיר ונמשכות עד לפרווריה של העיר. בשדרות ממוקמים מספר בנייני מפתח בעיר דוגמת הנהלת הבנק הגדול בפולין והמוזאון הפולני הלאומי.

תחנת הרכבת הגדולה בפולין, תחנת ורשאבה צנטראלנה, ממוקמת בשדרות.

בשנת 1774, מחוץ לגבולות וורשה הוקמה מושבה למתיישבים יהודים ושמה הייתה "ירושלים החדשה". בהתאם לכך, הדרך שקישרה את היישוב עם העיר קיבלה את שמה. תוך זמן קצר, היישוב צורף לגבולות העיר המתפתחת, אך שמה של השדרה השתמר עד היום.

## קישורים חיצוניים

קטגוריה:ורשה: רחובות
אסון הזיקוקין די-נור באנסחדה

**אסון הזיקוקין די-נור באנסחדה** (בהולנדית: **Vuurwerkramp**) התרחש ב-13 במאי 2000. שתי התפוצצויות במחסן של זיקוקין די-נור בעיר אנסחדה שבמזרח הולנד ושרפה שפרצה בעקבותיהן גרמו למותם של 23 אנשים, לפציעתם של 947, ולנזק כבד לרכוש.

ההתפוצצויות אירעו במחסן של חברת SE Fireworks, יבואנית גדולה של זיקוקין די-נור מסין, ששכן בלב שכונת המגורים רומבייק (Roombeek). ההתפוצצות הראשונה הייתה שקולה בעוצמתה להתפוצצות 800 טון של TNT, והשנייה – שנשמעה עד למרחק של 60 קילומטרים סביב – הייתה שקולה להתפוצצות 4,000 עד 5,000 טון TNT.

שטח של 400 דונם סביב מוקד הפיצוצים נחרב. 400 בניינים נהרסו ו-1,500 ניזוקו. 1,250 אנשים נותרו חסרי בית. עשרת אלפים איש פונו מבתיהם במהלך פעולות ההצלה. עלות הנזקים עקב האסון עלתה על 450 מיליון אירו.

האסון נחקר, אך הסיבה להתרחשותו נותרה בלתי ברורה. ככל הנראה פרצה אש בבניין המרכזי של מחסן החברה והתפשטה משם אל שתי מכולות מלאות בזיקוקין די-נור שהוחזקו בתנאים שהפרו את תקנות הבטיחות לחומרי נפץ. לפני האסון היה לחברה עבר בטיחותי תקין.

תושב אנסחדה הורשע בשנת 2002 בהצתת אש שהביאה להתפוצצויות ונידון ל-15 שנות מאסר, אך בית משפט לערעורים ביטל את הרשעתו ב-2003.

בשנת 2002 הורשעו שניים ממנהלי חברת SE בגרימת מוות ברשלנות ובהפרת תקנות הבטיחות ונידונו ל-15 חודשי מאסר.

בעקבות האסון הוחמרו בהולנד תקנות הבטיחות הנוגעות לאחסון זיקוקין די-נור.

## קישורים חיצוניים

*תמונות מאזור האסון, באתר ה-BBC
*צילום אוויר של אזור האסון, באתר Google Maps
*€8.5m paid to Enschede firework victims, באתר Dutchnews, 19 בספטמבר 2007

## הערות שוליים

קטגוריה:אירופה: התפוצצויות
קטגוריה:אירופה: שרפות
קטגוריה:אסונות בהולנד
קטגוריה:אסונות ב-2000
קטגוריה:אנסחדה
קטגוריה:2000 בהולנד
אייד', מלך סקוטלנד

**אֶיְד' מֵק קִינֶיְדָ'ה** (בגאלית סקוטית: **Áed mac Cináeda**; נרצח ב-878) היה מלך סקוטלנד הרביעי. אייד' מלך שנה אחת, משך המלוכה הקצר ביותר מבין מלכי סקוטלנד, ולא השאיר אחריו חותם. הוא נרצח בשנת 878 על ידי יורשו, גיריק.

אייד' היה בנו של קנת הראשון. היו לו שני ילדים: קונסטנטין השני, שהפך למלך סקוטלנד בשנים 900–923, ודומנל. הוא אחרון המלכים שב"דברי ימי אירלנד" מכונה "rex Pictorum" (מלך הפיקטים).

## קישורים חיצוניים

* דברי ימי הפיקטים

קטגוריה:מלכי סקוטלנד
קטגוריה:בית אלפין
קטגוריה:ילידי 858
קטגוריה:נפטרים ב-878
מלטם ג'ומבול

**מלטם ג'ומבול** (בטורקית: **Meltem Cumbul**; נולדה ב-5 בנובמבר 1969) היא שחקנית קולנוע טורקייה. 

## ביוגרפיה
מלטם ג'ומבול נולדה בעיר אקשהיר בטורקיה. הקריירה שלה כוללת 16 סרטים, ביניהם הסרט "Head-On", שש סדרות טלוויזיה, ביניהן הסדרה "Yılan Hikayesi", שבעבר הייתה הסדרה המצליחה והנצפית ביותר בטורקיה, וכמו כן גם מחזות ומחזות זמר כגון "Smokey Joe's Cafe" ו-"Taming of the Shrew". היא גילמה את פטמה סולטאן בסדרה ההיסטורית המצליחה "הסולטאן". 

היא זכתה בפרסים והייתה חלק מחבר מושבעים במספר רב של טקסים לאומיים ובינלאומיים בפסטיבלים כגון פאלם ספרינגס, קווינס, אנקרה, ופסטיבל הסרטים של אנטליה. נכון לעכשיו, מלטם ג'ומבול מלמדת את שיטת המשחק של אריק מוריס, איתו היא למדה בלוס אנג'לס למשך שלוש שנים החל מ-2005, באוניברסיטת סינאן לאמנויות הבמה, שבה היא סיימה את לימודיה.

בשנת 2004 הנחתה את תחרות האירוויזיון שהתקיימה בארצה בעיר איסטנבול, יחד עם קורהאן אבאי.

## פילמוגרפיה
* *Bay E*
* *Böcek*
* *Isaac's story*
* *Karışık Pizza*
* *Propaganda*
* *Geboren in Absurdistan*
* *Duruşma*
* *Abdülhamit Düşerken*
* *Gegen die Wand*
* *Gönül Yarası*
* *The Alphabet Killer*
*A Beautiful Life: 2008 - סרט אמריקאי
* *Tell Me O Khuda *:2011
* *Labirent *:2011
* *Yilan Hikayesi*
* *Mustafa Gulaliyev*
* 2013-2014: הסולטאן

## קישורים חיצוניים

קטגוריה:מנחי האירוויזיון
קטגוריה:שחקניות קולנוע וטלוויזיה טורקיות
קטגוריה:טורקיות שנולדו ב-1969
קטגוריה:טורקים שנולדו ב-1969
פיליז אהמט

**פיליז אהמט** (בטורקית: **Filiz Ahmet**; נולדה ב-15 באפריל 1981) היא שחקנית טורקייה. היא ידועה בעיקר בשל גילום הדמויות זאריפה בסדרה "Farewell Rumelia", וניגאר קלפה בסדרה ההיסטוריה "הסולטאן".

## ביוגרפיה
פיליז אהמט נולדה בעיר סקופיה במקדוניה. היא ממוצא טורקי. אמה היא לחשנית, בעוד סבה הוא שחקן מקדוני ואחד מהמייסדים של התיאטרון המקדוני-טורקי.

המופע הראשון שצפתה בו בתיאטרון היה "אידיוט", שמבוסס על הרומן בעל שם זהה שנכתב על ידי פיודור דוסטויבסקי. היא פיתחה תשוקה לתיאטרון, והייתה בת 6 כשהופיעה לראשונה על במה.

ילדותה של אהמט עלתה בקנה אחד עם מלחמות יוגוסלביה. בעקבות הסכסוך, משפחתה החליטה לעבור לשוודיה, ומאוחר יותר חזרה למקדוניה כשהיא הייתה בת 12. פיליז אהמט סיימה את לימודיה בבית ספר לרפואה ולאחר מכן באקדמיה לאמנויות הבמה בסקופיה ב-2003.

אהמט היא רב-לשוניות ומסוגלת לדבר מקדונית, אלבנית, טורקית, שוודית, אנגלית, סרבית, ובולגרית.

## קריירה
אחמט החלה כשחקנית תיאטרון וקיבלה מספר פרסים על הביצועים. היא לא התכוונה לשחק מול מצלמה, ולוח הזמנים העמוס של התיאטרון אפשרו מעט מאוד זמן לכל דבר אחר. עם זאת, פריצת הדרך שלה הייתה כשהשתתפה בסדרה "Farewell Rumelia" ב-2007. כדי להפוך את הדמות שלה ליותר אקספרסיבית, דיברה אהמט בדיאלקט הטורקי מקדוני. לאחר סדרה זו, היא קיבלה הצעות בסדרת טלוויזיה שונות. הפרויקט הבא שלה היה "Balkan Wedding", בו היא גילמה את גלינה ב-2009.

ב-2010, קיבלה אהמט את התפקיד של ניגר כלפה בסדרה הטורקית ההיסטורית "הסולטאן". הסדרה מצליחה מאוד בחבל הבלקן ובטורקיה, ומשודרת ב-45 מדינות. לסדרה יש 204 מיליון צופים ברחבי העולם. עבודתה עם "הסולטאן" זיכתה אותה לתגובות חיוביות ושבחים ממבקרים.

## קישורים חיצוניים
* 

## הערות שוליים

קטגוריה:שחקניות קולנוע וטלוויזיה טורקיות
קטגוריה:טורקיות שנולדו ב-1981
קטגוריה:טורקים שנולדו ב-1981
מחוזות סקוטלנד

ממוזער|400px
בסקוטלנד שבממלכה המאוחדת יש 32 מחוזות אדמיניסטרטיביים.

הגדול שבמחוזות סקוטלנד הוא מחוז היילנד (26,119 קמ"ר), הקטן שבהם הוא דנדי סיטי (55 קמ"ר), והמאוכלס שבהם הוא הסיטי של גלאזגו (כ-593,200 תושבים נכון לשנת 2011). עיר הבירה של סקוטלנד, אדינבורו, נמצאת במחוז אדינבורו סיטי.

חלוקה מנהלית זו קיימת מ-1 באפריל 1996.

## המחוזות האדמיניסטרטיביים של סקוטלנד

## קישורים חיצוניים

*
קטגוריה:סקוטלנד
מדבר צין

[250px|ממוזער|שמאל|מפה של המסלול המסורתי של נדודי בני ישראל במדבר. בכתום מסלול המרגלים דרך מדבר צין לכיוון [חמה (עיר)|חמת]]
**מִדְבַּר-צִן** הוא מדבר הממוקם באזור הר הנגב. לפי המסופר במקרא, מדבר צין הוא המדבר האחרון בו עברו בני ישראל במסעם לכיוון ארץ כנען.

בעניין מקומו של מדבר צין קיימת מחלוקת בין החוקרים: יש הסוברים כי מקומו בצפון הערבה, ולדעת אחרים המדבר נמצא במזרחו של חצי האי סיני. מקומו של המדבר אינו ידוע. שמו של המדבר מופיע לראשונה בספר במדבר:

בתיאור המקראי ממוקם הר סיני בין מדבריות צין ופארן, וכן בין ארץ עמלק לארץ מדין. כאשר שהו בני ישראל בקדש, סוּפר במקרא, שקדש היא במדבר פארן, אך במקום אחר צוין כי היא שוכנת במדבר צין. מיקומם של שני מדבריות אלו והיחס ביניהם לא ידוע באופן, שאפשר לקבוע את מקומם המדויק אך גבולותיו מוגדרים יותר בתנ"ך.

מדבר צין מייצג את גבולה הדרומי של ארץ כנען.
מדבר צין מציין גם את גבול שבט יהודה. ממדבר צין, חדרו שבטי ישראל לשטחה של כנען.

המדבר מוזכר גם בתלמוד בבלי 

אליעזר בן-יהודה קובע כי משמעות המילה צִן היא קוץ וצִן הוא דקל שגזעו קשה.

הגמרא מונה ארבעה סוגי דקלים: . מכאן שהשמות צין וסין מרמזים על תצורת הנוף של מדבר זה.

## הערות שוליים

קטגוריה:אתרי המקרא
קטגוריה:נדודי בני ישראל במדבר: אתרים
צין
קטגוריה:הנגב: אתרי המקרא
דניז צ'קיר

**דניז צ'קיר** (בטורקית: **Deniz Çakır**; נולדה ב-31 בדצמבר 1981) היא שחקנית טורקייה. מ-2012, החלה צ'אקיר לגלם את הדמות ההיסטורית שאח הובאן סולטן, אחותו של הסולטן סולימאן הראשון ובתם של הסולטן העות'מאני סלים הראשון ואשתו האפסה סולטן, בסדרה הטורקית ההיסטורית "הסולטן". ידועה גם בשל גילום דמותה של "פרהונדה" בסדרה Yaprak Dökümü.

## פילמוגרפיה

## קישורים חיצוניים
* 

## הערות שוליים

קטגוריה:שחקניות קולנוע וטלוויזיה טורקיות
קטגוריה:בוגרי אוניברסיטת האג'טפה
קטגוריה:טורקיות שנולדו ב-1981
קטגוריה:טורקים שנולדו ב-1981
קוזיי גוניי

**קוזיי גוניי** (בטורקית: **Kuzey Güney**; מילולית: **צפון דרום**) היא סדרת דרמה טורקית וספין אוף של המיני-סדרה האמריקאית "Rich Man, Poor Man" משנת 1976. התסריטאים הם אצ'ה יורנץ' ומלק גנצ'ואולו. בסדרה מככב קיבאנץ' טטליטו בתור קוזיי טקינוגלו, בן חסר מנוחה של אופה איסטנבולי, שחוזר מהכלא ארבע שנים אחרי שהודה בפשע שביצע אחיו, גוניי.

הסדרה עלתה לשידור ב-7 בספטמבר 2011, בערוץ הטורקי Kanal D. בישראל היא משודרת בערוץ ויוה פלוס. הסדרה כוללת 80 פרקים ושתי עונות.

## רקע
הסדרה מספרת את סיפורם של שני אחים - קוזיי וגוניי. קוזיי נועז ומרדני, חסר פחד וספונטני. גוניי הוא ההפך מקוזיי. הוא רגוע, סבלני, לא פועל מבלי לחשוב והוא תלמיד מעולה. הדבר היחיד שיש להם במשותף היא אהבתם לג'מרה. כשגוניי וג'מרה התאהבו, קוזיי נותר הרוס. באותו הלילה, התרחשה תאונת דרכים, בה היו מעורבים האחים, ונהרג בה אדם. למרות שגוניי נהג במכונית, קוזיי מקבל על עצמו את האשמה משום שהוא רוצה שיהיה לאחיו הגדול עתיד טוב. קוזיי נשלח לכלא ל-4 שנים.

הסדרה נפתחת 4 שנים מאוחר יותר, כשקוזיי משתחרר מהכלא וחוזר למשפחתו ולחייו. אבל מהר מאוד הוא מבין שחייו לעולם לא יהיו אותו הדבר.

## סקירת הסדרה

## דמויות
* קיבאנץ' טטליטו בתור **קוזיי טקיאולו**
* בורה גולסוי בתור **גוניי טקיאולו**
* אויקו קראייל בתור **ג'מרה צ'אייק**
* באדה אישצ'יל בתור **באנו סינאנר**, בתו של אטילה סינאנר.
* מוסטפא אבקיראן בתור **"סמי" טקינוגלו**, אופה, אביהם של קוזיי וגוניי.
* סמרה דינצ'ר בתור **חנדן טקינוגלו**, אמם של קוזיי וגוני, אשתו של סמי.
* זרין טקנידור בתור **גולטן צ'אייק**, אמה של ג'מרה.
* אונלסילבר בתור **אטילה סינאנר**, איש עסקים עשיר, אביה של באנו, הבוס של גוניי, מת בפרק 11.
* ריזה קוג'אולו בתור **אלי גונטאי**, סוחר בשוק פשפשים, חברו הטוב ביותר של קוזיי.
* צ'אדס אונור אוזטורק בתור **באריש האקמן**, אחיה למחצה של באנו.
* גוקסן אטש בתור **ונוס טזרל**, חברתו של באריש.
* האזר ארגוצ'לו בתור **סימאי צ'נס**, חברתו של קוזיי ומאוחר יותר אשתו.
* טורגאיי קאנטורק בתור **פרהאט**, האויב הגדול ביותר של קוזיי, אביו של קוזיי שכר אותו שיגן עליו כשהיה בכלא.
* מרבה בולוגור בתור **זיינפ**, בתו של בעל סטודיו צילום, חברת ילדות של צ'מרה, מעצבת אופנה מאיטליה שהופכת לחברתו של קוזיי.
* הלה סויגזה בתור **אברו**, אמם של באנו ובאריש, אשת עסקים עשירה שחוזרת מארצות הברית לאחר מותו של אטילה סינאנר.
* סרהאט טאומן בתור **בוראק צ'טלצ'לה**, בנו של אטילה סינאנר, אחיה למחצה של באנו.
* קאאן טסנר בתור **שרף**, בלש שמחפש את קוזיי בגלל שהוא רוצה להרוג את פרהאט.

## קישורים חיצוניים
* 

צפייה בסדרה מתוך אתר ויוה https://viva.walla.co.il/tvshow/2779352 #1lib1ref

## הערות שוליים

קטגוריה:תוכניות טלוויזיה שעלו לשידור בשנות ה-2010
קטגוריה:סדרות ערוצי ויוה וויוה פלוס
קטגוריה:סדרות דרמה טורקיות
ג'ו גיאו

**ג'ו גיאו** (באנגלית: **Joe Gyau**; שם מלא: ג'וזף-קלוד גיאו; נולד ב-16 בספטמבר 1992 בטמפה, פלורידה, ארצות הברית) הוא כדורגלן אמריקאי המשחק בעמדת הקשר בסינסינטי מליגת ה-MLS. גיאו ערך בשנת 2014 שתי הופעות במדי נבחרת ארצות הברית.

## חיים אישיים
נולד בטמפה אשר בפלורידה שבארצות הברית, בהמשך גדל במרילנד. גיאו הוא דור שלישי לשחקני כדורגל, סבו, ג'וזף אגיימנג-גיאו היה בלם בנבחרת גאנה ואביו פיליפ היה חלוץ בנבחרת ארצות הברית.

## קריירה
### קריירת מועדונים
גיאו שיחק עד גיל 15 בקבוצת הילדים של בתסדה רואדראנרס ואז עבר עד גיל 17 לאקדמיה של IMG, לאחר מכן עבר לשחק בקבוצת הנוער של הופנהיים.
באותה שנה עבר גיאו לשחקן בקבוצת המילואים של הופנהיים שם שיחק ב-56 משחקים וכבש תשעה שערים, לאחר שלא קיבל דקות בקבוצה הבוגרת עבר בהשאלה לסנט פאולי שם שיחק ב-15 משחקים בקבוצה הבוגרת ובקבוצת המילואים.
לאחר שסיים את שנת ההשאלה בפאולי חזר להופנהיים שם הופיע לראשונה במשחק בונדסליגה בקבוצת הבוגרים של הופנהיים ב-26 באפריל במשחק מול איינטרכט פרנקפורט שם שיחק 21 דקות במשחק שנגמר בתוצאה 0-0.

ב-30 ביוני 2014 עבר לקבוצת המילואים של בורוסיה דורטמונד.

ב-24 בספטמבר 2014 הופיע לראשונה במדי הקבוצה הבוגרת של בורוסיה דורטמונד כאשר נכנס כמחליף בדקה ה-74 במשחק מול שטוטגרט שנגמר בתיקו 2-2. בינואר 2017 עבר גיאו לזוננהוף גרוסספאך מהליגה הגרמנית השלישית, שם שיחק עונה וחצי בקביעות, והבקיע שישה שערי ליגה ב-46 הופעות.

בקיץ 2018 חתם גיאו בדיסבורג מהבונדסליגה השנייה. גיאו ערך 20 הופעות בעונת 2018/19 בהן הבקיע שני שערים, ולא הצליח למנוע את נשירת המועדון לליגה הגרמנית השלישית.

בקיץ 2019 חתם גיאו בסינסינטי מליגת ה-MLS.

### נבחרת ארצות הברית
גיאו נקרא לראשונה לסגל נבחרת ארצות הברית ב-11 בנובמבר 2012 אך לא שותף.

גיאו הופיע לראשונה ב-3 בספטמבר 2014 במשחק של נבחרת ארצות הברית במשחק ידידות מול נבחרת צ'כיה כשעלה בהרכב.

## קישורים חיצוניים

קטגוריה:אמריקאים ילידי פלורידה
קטגוריה:טמפה: אישים
קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:כדורגלני הופנהיים
קטגוריה:כדורגלני זנקט פאולי
קטגוריה:כדורגלני בורוסיה דורטמונד
קטגוריה:כדורגלני דיסבורג
קטגוריה:כדורגלני סינסינטי
קטגוריה:כדורגלני דגרפורס
קטגוריה:כדורגלני נבחרת ארצות הברית
קטגוריה:אמריקאים שנולדו ב-1992
בראד גוזאן

**בראד גוזאן** (באנגלית: **Brad Guzan**; נולד ב-9 בספטמבר 1984 באילינוי שבארצות הברית) הוא כדורגלן עבר אמריקאי ששיחק בעמדת השוער.

## קריירה
לאחר שנתיים בשיקגו פייר פרמייר מליגת הפיתוח USL, החליט גוזאן לחתום במועדון ה-MLS האמריקאי צ'יבאס ארצות הברית לאחר שנבחר בדראפט 2005.

גוזאן שיחק בנבחרת ארצות הברית עד גיל 18 (נבחרת הנוער). ב-19 בפברואר 2006, הוא ערך את הופעת הבכורה שלו בנבחרת הבוגרת נגד נבחרת גואטמלה בכדורגל. ב-7 בנובמבר 2007, גוזאן נבחר לשוער השנה בליגת ה-MLS.

ב-11 ביולי 2008, אסטון וילה סיכמה על דמי העברה של מיליון דולר עבור שוער צ'יבאס ארצות הברית. גוזאן היה השוער האמריקאי השני בשם בראד שחתם באסטון באותו קיץ אחרי בראד פרידל. גוזאן ערך את הופעת הבכורה שלו באסטון בספטמבר 2008 במסגרת גביע הפוטבול ליג, במשחק בית נגד ק.פ.ר. בטורניר גביע השלום 2009, אסטון ניצחה בכל משחק שגוזאן שיחק, כולל המשחקים נגד פורטו, יובנטוס ואטלנטה. בגמר נגד יובנטוס, הוא עזר לקבוצתו לנצח את האיטלקים לאחר שעצר שני פנדלים של וינצ'נצו יאקווינטה ואלסנדרו דל פיירו בקרב בעיטות העונשין.

ב-27 באוקטובר 2007, גוזאן הציל 4 פנדלים במשחק אחד, הראשון בזמן המשחק הרגיל, ושלושה נוספים בקרב בעיטות עונשין נגד סנדרלנד באצטדיון האור בשלב 16 האחרונות בגביע הליגה. למרות ההופעה המרשימה, בראד פרידל החליף אותו בשער במשחק הגמר נגד מנצ'סטר יונייטד.

ב-31 בדצמבר 2010, גוזאן הושאל להאל סיטי מהפוטבול ליג צ'מפיונשיפ למשך חודש. הוא ערך את הופעת הבכורה שלו בהאל ביום הראשון של שנת 2011 בהפסד 0–1 ללסטר סיטי. ב-25 בינואר 2011, הוא האריך את ההשאלה עד לסוף פברואר. בסך הכל, גוזאן ערך 11 הופעות במדי האל. ב-28 בפברואר, חזר גוזאן לאסטון וילה.

ב-3 בדצמבר 2011, גוזאן ערך את הופעתו השנייה בפרמייר ליג במדי אסטון נגד מנצ'סטר יונייטד במקומו של שי גיבן הפצוע. בסוף עונת הפרמייר ליג 13–2012, גוזאן נבחר לשחקן המצטיין באותה עונה באסטון לאור תרומתו לקבוצה בהישארות בליגה הראשונה. ב-6 ביולי 2013, הוא חתם על חוזה לארבע שנים נוספות במועדון.

ב-29 ביולי 2016 חתם לשנתיים במידלסברו.

ב-26 בינואר 2017 חתם באטלנטה יונייטד מה-MLS.

## תארים
;אסטון וילה
* סגנות גביע הפוטבול ליג : 2010
* סגנות גביע ה-FA: 2015

;אטלנטה יונייטד 
* גביע ה-MLS : 2018
* גביע ארצות הברית הפתוח: 2019

;נבחרת ארצות הברית
* גביע הזהב של CONCACAF : גביע הזהב 2007

;אישיים
* הרכב העונה ב-MLS: שנת 2007
* שוער השנה בליגת ה-MLS: שנת 2007

## קישורים חיצוניים

קטגוריה:אמריקאים ילידי אילינוי
קטגוריה:כדורגלנים אמריקאים
קטגוריה:שוערי כדורגל אמריקאים
קטגוריה:אילינוי: כדורגלנים
קטגוריה:כדורגלני צ'יבאס ארצות הברית
קטגוריה:כדורגלני אסטון וילה
קטגוריה:כדורגלני האל סיטי
קטגוריה:כדורגלני מידלסברו
קטגוריה:כדורגלני אטלנטה יונייטד
קטגוריה:כדורגלני נבחרת ארצות הברית
קטגוריה:ספורטאים אמריקאים באנגליה
קטגוריה:כדורגלני גביע הזהב 2007
קטגוריה:כדורגלני קופה אמריקה 2007
קטגוריה:כדורגלנים באולימפיאדת בייג'ינג (2008)
קטגוריה:כדורגלני גביע הקונפדרציות 2009
קטגוריה:כדורגלני מונדיאל 2010
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:כדורגלני גביע הזהב 2017
קטגוריה:כדורגלני גביע הזהב 2021
קטגוריה:כדורגלנים אולימפיים אמריקאים
קטגוריה:אמריקאים שנולדו ב-1984
קיבאנץ' טטליטו

**קיבאנץ' טטליטו** (בטורקית: **Kıvanç Tatlıtuğ**; נולד ב-27 באוקטובר 1983) הוא שחקן ודוגמן טורקי שזכה בשני פרסי "פרפר הזהב" בקטגוריית השחקן הטוב ביותר. הוא גם זכה בתחרויות הדוגמן הטוב ביותר של טורקיה והדוגמן הטוב ביותר בעולם ב-2002.

## ביוגרפיה
קיבאנץ' טטליטו נולד ב-27 באוקטובר 1983 בעיר אדנה שבטורקיה למשפחה מוסלמית. יש לו ארבעה אחים. פירוש השם קיבאנץ' הוא "גאווה" בטורקית וטטליטו הוא חיבור של המילים הטורקיות "טטלי" (tatlı - "מתוק") ו"טו" (tuğ - שלט אצולה של סמלים טורקיים ישנים). סבו וסבתו מצד אביו היו מהגרים מבוסניה והרצגובינה. אמו מאדירנה ואביו מאדנה. הוא אמר שהוא נולד והתחנך באדנה, ושלמשפחתו יש עסק מאפייה בעיר יותר ממאה שנים. הוא למד בתיכון הפרטי Yenice Çağ, שם הצטיין בכדורסל. בשל מחלתו של אביו, עברה המשפחה לאיסטנבול, כדי שאביו יוכל לקבל טיפול מתאים. באיסטנבול הוא הצטרף לקבוצת הספורט בשיקטאש (Beşiktaş) כשחקן כדורסל חובבני.

## קריירה
טטליטו הנחה מספר תחרויות ומופעים. נקודת המפנה בקריירה שלו הייתה כשהוא כיכב בסדרה "Gümüş" בתור מהמט שדוגלו. הוא שיחק בסרט הקומדיה "Americans at the Black Sea" בבימויו של קרטל טיבט. הוא גם שיחק בסדרות אחרות כמו "Menekşe ile Halil" שבה הוא שיחק לצד סדף אפצ'י. בסדרה "אהבה אסורה", הוא חלק את התפקיד הראשי עם ברן סאאת. הוא זכה בפרס "פרפר הזהב" בקטגוריית השחקן הטוב ביותר בתפקיד ראשי עבור הופעתו ב"אהבה אסורה".

טטליטו יצא עם אזרה אקין, מיס עולם של 2002, מ-2005 עד 2009, ועם השחקנית מלטם ג'ומבול מתחילת 2009 עד אוגוסט 2009. הוא יצא עם אידיל פירט, בתו של המיליונר אונדר פירט; עם זאת, הם נפרדו. טטליטו חזר לחברתו לשעבר אזרה אקין ב-2011, בינואר 2013 שניהם החליטו להיפרד באופן סופי אחרי שהם התעייפו ממערכת יחסים חוזרת בת 11 שנים. הוא סיפק את קולו של קן לגרסה המדובבת לטורקית של הסרט "צעצוע של סיפור 3". מ-2011, הוא מגלם את קוזיי טקינוגלו בסדרת הדרמה "קוזיי גוניי" שהסתיימה ביוני 2013, אך עלתה לשידור בישראל בספטמבר 2014. הוא גילם את המשורר מוזפר טאיפ אוסלו בסרט הדרמה "Kelebeğin Rüyası". ממרץ 2014 גילם את דמותו של סגן סאיט אמינוב בסדרת הטלוויזיה "שורה וסאיט" (Kurt Seyit ve Şura), אשר עלתה לשידור בישראל מ-5 ביולי 2015, לצדה של השחקנית פארה זיינפ אבדולה בתפקיד "שורה".

## פילמוגרפיה
### קולנוע

### טלוויזיה

## פרסים וזכיות

* 2002 - תחרות היופי הטורקית -מקום ראשון
* 2002 - תחרות היופי העולמית-מקום ראשון
* 2009-השחקן הטוב ביותר- אהבה אסורה

## קישורים חיצוניים

* 

קיבאנץ' טטליטו העמוד הישראלי ברשת חברתית פייסבוק #1lib1ref

## הערות שוליים

קטגוריה:שחקני קולנוע וטלוויזיה טורקים
קטגוריה:דוגמנים
קטגוריה:שגרירים של רצון טוב - יוניסף
קטגוריה:טורקים ממוצא בוסני
קטגוריה:טורקים שנולדו ב-1983
6 אימהות

**6 אימהות** היא תוכנית מציאות תיעודית ישראלית העוקבת אחר האימהות של שש נשים ידועניות. לתוכנית הופקו שלוש עונות ששודרו בערוץ 2, במסגרת הזכיינית "רשת", החל מ-29 בספטמבר 2014 עד 1 בדצמבר 2016.

באפריל 2018 עלתה תוכנית ההמשך "6 אבות" ברשת 13.

## תוכן
בתוכנית משתתפות שש אימהות ידועניות, בה הן נחשפות ומראות את אורח חייהן עם משפחתן וכיצד האימהות משפיעה על הקריירה והזוגיות.
כל פרק מורכב מקטעים שונים בהם מופיעה משתתפת אחת בתוכנית. בין הקטעים מקשרים התגובות של שש האימהות שיושבות בחדר אחד וצופות בהם.

## סקירת התוכנית

## פרקים
### עונה 1 (2014)

### עונה 2 (2015)

### עונה 3 (2016)

## משתתפות
### עונה ראשונה
* **[[אישתאר]]** (אתי אביסירה) – בת 45, זמרת. נשואה למישל ואם לתאומים.
* **[[גילה גמליאל]]** – בת 40, חברת כנסת. נשואה לחובב ואם לשתי ילדות.
* **[[ג'ני צ'רוואני]]** – בת 32, מעצבת פנים ודוגמנית. נשואה לרוני מאנה ואם לילדה.
* **[[נועה ירון-דיין]]** – בת 42, סופרת. נשואה ליובל דיין ואם לשבעה ילדים.
* **[[נטשה מוזגוביה]]** – בת 35, שדרנית חדשות ועיתונאית. נשואה לאורן ואם לשלושה ילדים.
* **[[עירית נתן בנדק]]** – בת 45, שחקנית ומורה לתיאטרון. נשואה לדביר בנדק ואם לילדה.

### עונה שנייה
* **[[בליינש זבדייה]]** – שגרירת ישראל באתיופיה. אם לשלושה ילדים.
* **[[חני נחמיאס]]** – בת 55, שחקנית ומגישת טלוויזיה. אם לשני ילדים.
* **[[יאנה חודריקר-כנפו]]** – בולגרית. נשואה לקובי ואם לשלושה ילדים.
* **[[לוסי דובינצ'יק]]** – בת 32, שחקנית. אם לילדה.
* **[[נעמה חסין]]** – בת 45, מעצבת אופנה. נשואה ליניב ואם לשלושה ילדים.
* **[[שיר ביליה]]** – בת 45, במאית טלוויזיה. נשואה לאלון אבוטבול ואם לארבעה ילדים.

### עונה שלישית
* **[[בת אל בלן]]** – בת 35, כתבת תרבות ובידור. נשואה לתימור ואם לשני ילדים.
* **[[ליאת בנאי]]** – בת 39, זמרת. נשואה לניסים ואם לחמישה ילדים.
* **[[מיכל צפיר]]** – בת 48, מובילת תרבות ואורח חיים בריא. נשואה ליואב צפיר ואם לשלושה ילדים.
* **[[נעמי (נאם) הורביץ]]** – בת 42, אשת עסקים. אם לילדה.
* **[[רונית ברש]]** – בת 39, רבנית. נשואה לאילון ואם לחמישה ילדים.
* **[[רחיק סלימאן]]** – בת 38, פסיכותרפיסטית ושחקנית. נשואה להישאם סלימאן ואם לשני ילדים.

## מחלוקת סביב התוכנית
בדצמבר 2014 משכה הזכיינית "רשת" את מועמדותה של התוכנית מתחרות פרסי האקדמיה לטלוויזיה לשנת 2014, מאחר שהאקדמיה ביקשה לקטלג את התוכנית תחת קטגוריית דוקו-ריאליטי בעוד שברשת התעקשו כי מדובר בסדרת תעודה.

## ביקורת
### עונה 1
אביעד קדרון מאתר "וואלה" נתן לתוכנית ביקורת שלילית: , וביקר את ליהוקה של גילה גמליאל לתוכנית בהיותה חברת כנסת מכהנת.

אריאנה מלמד מאתר "ynet" ביקרה את ליהוק המשתתפות וטענה שאין ייצוג לסוגי אימהות אחרים: .

### עונה 2
דנה שמש מאתר "nrg" נתנה לתוכנית ביקורת חיובית: .

בעיתון "ישראל היום" נכתב: .

### עונה 3
שיר זיו מעיתון "ישראל היום" כתבה על התוכנית שהיא .

## קישורים חיצוניים
* 
* 
* 
* 
* 
* 
* 
* 
* 
* 
* 

## ביאורים

## הערות שוליים

*
קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנת 2014
קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:תוכניות טלוויזיה על הורות
רשות מעברים יבשתיים

**רשות מעברים יבשתיים** (רמי"ם) היא גוף האחראי לריכוז ותיאום מדיניות משרד הביטחון במעברים היבשתיים בין ישראל לרצועת עזה ובין צדי קו התפר אל שטחי יהודה ושומרון. 

הרשות פועלת לצד רשות שדות התעופה האחראית על מעברי הגבול הבינלאומיים, חברות הנמלים האחראיות על נמלי הים, משטרת ישראל האחראית על המעברים בעוטף ירושלים וצה"ל האחראי על המעברים הפנימיים ביהודה ושומרון.

## היסטוריה
ביולי 2003 קבע מבקר המדינה שיש לקבוע ראייה אסטרטגית כוללת לעניין המעברים. בעקבות הדו"ח החליטה הממשלה ב-2005 להקים את מנהלת המעברים במטרה להעביר את האחריות על פעילות מעברי הגבול היבשתיים מצה"ל ולהציב בהם מאבטחים אזרחיים שיקבלו הוראות ממשרד הביטחון. המעברים הראשונים שעברו לניהול גופים אזרחיים שזכו במכרז משרד הביטחון היו מעבר שער אפרים ומעבר ארז. בראש המנהלת הוצב בצלאל טרייבר. ב-2007 התקבלה החלטת הקבינט המדיני-ביטחוני מס' 43/ב שהסדירה את אזרוח המעברים היבשתיים ובעקבותיה נוסדה הרשות ב-2009 כיחידת סמך במשרד הביטחון.

## מעברים
הרשות אחראית על 16 מעברים, 14 מעברים בין ישראל ליהודה ושומרון ושני מעברים בין ישראל לרצועת עזה:
* לרצועת עזה:
** מעבר כרם שלום – מיועד למעבר סחורות, גז ודלק. ממוקם בסמוך לכרם שלום בדרום רצועת עזה.
** מעבר ארז – מוגדר כמעבר גבול וכולל ביקורת דרכונים באמצעות רשות ההגירה, כולל מתחם להולכי רגל ומתחם כלי רכב. ממוקם צפונית לרצועת עזה.
* ליהודה ושומרון (מצפון לדרום):
** מעבר גלבוע (ג'למה) – מעבר סחורות, מעבר הולכי רגל ומעבר כלי רכב. ממוקם על כביש 60, צפונית לג'נין.
** מעבר הבקעה – מעבר כלי רכב ומעבר סחורות. ממוקם על כביש 90 באזור מחולה בצפון בקעת הירדן.
** מעבר ריחן – מעבר סחורות, כלי רכב והולכי רגל. ממוקם מערבית לג'נין ובסמוך לריחן ולברטעה.
** מעבר שער אפרים – מעבר הולכי רגל ומעבר סחורות. ממקום בסמוך לשער אפרים.
** מעבר תאנים – מעבר כלי רכב והולכי רגל. ממוקם על כביש 557, מזרחית לאבני חפץ.
** מעבר אייל – מעבר הולכי רגל המיועד לפלסטינים בלבד. ממוקם מערבית לקלקיליה בסמוך לקיבוץ אייל.
** מעבר אליהו – מעבר מסחרי. ממוקם על כביש 55 בין אלפי מנשה לקרני שומרון, בסמוך לצד הדרומי של קלקיליה.
** מעבר חוצה שומרון – מעבר כלי רכב בלבד, מיועד לאזרחי ישראל, אזרחים זרים, דיפלומטים וארגונים בינלאומיים. ממוקם על כביש 5, אחרי מחלף שער שומרון.
** מעבר חשמונאים – מעבר כלי רכב והולכי רגל. ממוקם על כביש 446 בין מודיעין עילית לניל"י.
** מעבר מכבים – מעבר הולכי רגל המיועד לפלסטינים בלבד. במתחם קיים מעבר כלי רכב באחריות צה"ל. ממקום על כביש 443 בסמוך למודיעין-מכבים-רעות.
** מעבר הל"ה – המעבר ממוקם על ציר 367 בין עמק האלה לגוש עציון - דרומית מזרחית לבית שמש ודרומית מערבית לצומת גוש עציון ובית לחם.
** מעבר לכיש (תרקומיא) – מעבר סחורות, כלי רכב והולכי רגל. ממוקם על כביש 35, מזרחית לתרקומיא.
** מעבר מצודת יהודה – מעבר לכלי רכב המיועד לאזרחי ישראל, אזרחים זרים, דיפלומטים וארגונים בינלאומיים, וכן מעבר הולכי רגל המיועד לבני השבט הבדואי אבו קביטה בלבד. ממוקם בדרום הר חברון, בסמוך לבית יתיר.
** מעבר מיתר – מעבר הולכי רגל, כלי רכב ואגרגטים. ממוקם בדרום הר חברון, סמוך ליישוב מיתר.

## קישורים חיצוניים
* 
* 
* 

## הערות שוליים

קטגוריה:משרד הביטחון
קטגוריה:מעברי גבול בישראל
קטגוריה:יחידות סמך
קטגוריה:יחסים צבאיים הרשות הפלסטינית – ישראל
ריינורקס

**ריינורקס** (שם מדעי: *Rhinorex*) הוא סוג דינוזאור ממשפחת בעלי מקור הברווז (הדרוזאוריים) בסדרת בעלי אגן דמוי עוף (אורניתיסקיה) אשר חי באמריקה הצפונית בגיל הקמפן שבסוף הקרטיקון.

ריינורקס היה דינוזאור גדול, אורכו היה כ-9 מטר ומשקלו כ-3,800 ק"ג. בשל גודלו הוא הלך כנראה על 4 רגליים ולעיתים על 2 רגליו האחוריות בלבד. כמו שאר ההדרוזאוריים הוא היה אוכל צמחים יעיל, מצויד בסוללות שיניים מיוחדות לטחינת מזונו ולחיים שריריות מאוד. הוא חי בביצות ושפכי נהרות.

כנראה שריינורקסים חיו בעדרים והיו בעלי מערכת חברתית מפותחת. בניגוד להדרוזאוריים לא היו לו כרבולות על הראש אך היה לו אף גדול במיוחד, שהעניק לו את שמו "אף מלכותי" או "מלך האפים" (rhino = אף, rex = מלך). ייתכן שהאף שימש למה ששימשו הכרבולות בהדרוזאוריים אחרים. כנראה שכלל שקי עור גדולים שיכלו להתנפח ודרכם נשפו אוויר כדי להשמיע קולות. משערים כי הקולות שהשמיעו הריינורקסים שימשו אותם להעברת מסרים כדוגמת מציאת מזון ואזהרה מפני אויבים לחבריהם בעדר או אף לחזר אחר נקבות.

מבחינה פילוגנטית הריינורקס היה קרוב מאוד לגריפוזאורוס, ויש שטענו שמדובר באותו סוג טקסונומי.

ריינורקס תואר על ידי הפלאונטולוגים רודני שיץ וטרי גייטס ב-2014. מאובניו נתגלו בתצורת נלסון ביוטה, ארצות הברית.

## קישורים חיצוניים

* Herbivorous Dinosaur Discovered in Utah, אתר Sci-News, 19 בספטמבר 2014

קטגוריה:זאורולופיים
קטגוריה:דינוזאורים שחיו בקרטיקון עליון באמריקה הצפונית
ספר השנה של דיני הנזיקין באירופה

**ספר השנה של דיני הנזיקין באירופה** (**European Tort Law Yearbook**) הוא ספר הרואה אור אחת לשנה ומאגד דוחות מדינתיים ומשווים על התפתחויות חשובות בתחום דיני הנזיקין באירופה בשנה החולפת.

הספר הראשון בסדרה יצא בשנת 2002 ומאז הוא רואה אור ברציפות. את הספר מוציאים בצוותא שני מכוני מחקר אירופאיים מרכזיים המרכז האירופי לדיני נזיקין וביטוח והמכון לדיני נזיקין, שניהם שוכנים בווינה שבאוסטריה. עיקרי הדוחות מוצגים על ידי נציגי המדינות השונות בכנס שנתי שמתקיים באביב של כל שנה בווינה. העורכים הראשונים היו פרופ' הלמוט קוציול וד"ר ברברה שטיינינגר, אך קוציול סיים את כהונתו בשנת 2011 (ספר השנה של 2010).

ככלל, הספר נועד להציג דוחות של מדינות אירופה. בין אלה נכללות חברות באיחוד האירופי ובאיגוד הסחר החופשי האירופי. חריג לכך הוא ישראל, אשר יוצגה בספר תחילה על ידי פרופ' ישראל גלעד ולאחר מכן על ידי פרופ' רונן פרי.

## קישורים חיצוניים
* דף הבית

קטגוריה:כתבי עת משפטיים
קטגוריה:דיני נזיקין
כפר הנוער ביכורים

כפר הנוער **ביכורים** הוקם במטרה לטפח מצוינות בתחום אמנויות הבמה בקרב נוער מהפריפריה. הכפר הוקם סמוך לקיבוץ מגן, במקומו של מוסד חינוכי "מעלה הבשור" שנסגר, ונחנך בספטמבר 2014 (שנת הלימודים תשע"ה), עם פעילות בתחום מוזיקה ואומנות חזותית. לאחר שהמועצה האזורית אשכול הפסיקה לתמוך בכפר הוא עבר בשנת 2021 לעין גדי.

## החזון
חזון הכפר הוא פיתוח היצירה התרבותית והחינוך האומנותי בנגב.

כפר הנוער מהווה מרכז חינוך לאמנות ברמה הגבוהה ביותר, מקדם שוויון הזדמנויות בפריפריה ומאפשר במה ייחודית ליוצרים צעירים בדרום. הכפר פועל לטיפוח מצוינות בתרבות ופיתוח תרבות של מצוינות. הכפר פונה אל כלל הנוער בישראל. הכפר פתוח ומותאם לבעלי מוגבלויות.

התלמידים ניגשים לבחינות בגרות במוזיקה במקצועות הבאים (לפי תוכנית משרד החינוך):הרמוניה ועיבוד (2 יחידות לימוד), תולדות המוזיקה (2 יח"ל), פיתוח שמיעה (1 יח"ל), רסיטל (5 יח"ל) ועבודת גמר (5 יח"ל, אופציונלית).

## השותפים
את הקמת הכפר יזם פרופ' יונתן דקל-חן, חבר קיבוץ ניר עוז. הכפר נרשם כעמותה כמיזם של החטיבה להתיישבות של ההסתדרות הציונית העולמית יחד עם קרן קיימת לישראל והמועצה האזורית אשכול. למיזם שותפים משרד החינוך, האקדמיה למוסיקה ולמחול בירושלים, ובית ספר למוזיקה רימון.

## קישורים חיצוניים
* 

## הערות שוליים

קטגוריה:כפרי נוער
קטגוריה:מועצה אזורית אשכול
קטגוריה:עין גדי
קן וול

**קן וול** (באנגלית: **Ken Wahl**; נולד ב-31 באוקטובר 1954) הוא שחקן אמריקאי שפעל בעיקר בשנות השמונים והתשעים. זוכה בפרס גלובוס הזהב לשחקן הטוב ביותר בסדרת דרמה לשנת 1989 על תפקידו בסדרה "סוכן סמוי".

## ביוגרפיה
וול נולד בשיקגו בשם אנתוני "קני" קלצרטה. בגיל 17 החליט לנשור מלימודיו ועזב לקליפורניה במטרה להצליח כשחקן. החליט לשנות את שם הבמה שלו ל"וול" על שם האדם שהציל את חיי אביו במלחמת קוריאה.

## קריירת משחק
וול החל את דרכו כשחקן בסרטי הפשע "התוהים" של פיליפ קאופמן בתפקיד מנהיג הכנופיה ריצ'י ג'ינרו ו"רובע ברונקס" בתפקיד השוטר קורלי לצידם של פול ניומן ואד אסנר.

בשנת 1985 הופיע וול בסרט הטלוויזיה "12 הנועזים: המשימה הבאה" סרט ההמשך לסרט המלחמה המפורסם "12 הנועזים". משחקו בסרט בתפקיד המוזיקאי לואיס ולנטיין צד את עיניו של המפיק והתסריטאי סטיבן ג'יי קאנל שהחליט לתת לו את התפקיד הראשי בסדרת דרמת הפשע "סוכן סמוי". בסדרה שיחק וול בתפקיד הסוכן הסמוי הפדרלי וינסנט "ויני" טרנובה וזכה בשנת 1989 בפרס גלובוס הזהב לשחקן הטוב ביותר בסדרת דרמה.

וול המשיך לשחק בסרטים "השוד של בברלי הילס" ו"הטובה" עד לפרישה בשנת 1995.

## חיים אישיים
וול התחתן עם אשתו הראשונה הדוגמנית והשחקנית קורני אלפן בשנת 1984 והתגרש בשנת 1991. לוול ולאלפן נולד ילד אחד. אשתו השנייה הייתה לורי וידאל לה היה נשוי במשך כ-4 שנים והביא עמה שלושה ילדים. משנת 1997 וול נשוי בפעם השלישית בחייו לדוגמנית שיין ברבי.

וול עבר בחייו האישים שתי תאונות אופנוע. וול נעצר פעמיים בעוון נהיגה בשכרות ואיום בסכין על מלצרית שסירבה להגיש לו אלכוהול. בשל התמכרותו לאלכוהול הורה בית המשפט לוול להיכנס מיידית לתהליך גמילה.

## פילמוגרפיה נבחרת
* התוהים (1979)
* לרוץ בפחד (1980)
* רובע ברונקס (1981)
* המירוץ לינקי זפייר (1981)
* החייל (1982)
* לבבות סגולים (1984)
* 12 הנועזים: המשימה הבאה (1985)
* הגלדיאטור (1986)
* השוד של בברלי הילס (1991)
* טובה מגונה (1994)

## טלוויזיה
* סוכן סמוי (1987–1990)

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:אמריקאים שנולדו ב-1954
בן ציון שילה

**בן ציון (בני) שילה** (25 בנובמבר 1951 – 14 באפריל 2025) היה גנטיקאי ישראלי מחלוצי הגנטיקאים הישראלים, פרופסור במכון ויצמן למדע.

## חייו
שילה יליד ירושלים (1951), הוא בנם של מרים ומשה. הוא למד לתואר ראשון למדעים ביולוגיים ועשה אחר כך דוקטורט בגנטיקה באוניברסיטה העברית בירושלים בהנחיית פרופ' גיורא שמחן.

החל משנת 1981 הצטרף לצוות החוקרים של המחלקה לווירולוגיה במכון ויצמן ברחובות. לאחר מכן עשה פוסט-דוקטורט ב-MIT. לקראת סיום לימודיו בקיימברידג' הוכיח לראשונה שרצפי דנ"א בגנום של בעלי חוליות המקודדים חלבונים פרוטו-אונקוגנים, שמורים בגנום של דרוזופילה (שמכונה בטעות זבוב הפירות).

במהלך מחקריו בהמשך עסק בחקר הרכיבים והבקרה של מסלולי העברת אותות ותפקידם בתהליך ההתפתחות התקין, באמצעות שיטות גנטיות מתוחכמות. שילה וצוותו חקרו את הקולטן לגורם הגדילה האפידרמי EGF ואת מסלול העברת האותות שלו. בשנים האחרונות שיתף פעולה עם ביולוגים-חישוביים לצורך גילוי הבסיס הכמותי ליצירת דגמים התפתחותיים מדויקים ובבחינת תפקידו של החלבון אקטין ביצירת רקמות.

בשנים 1993–2001 היה ראש המחלקה לגנטיקה מולקולרית במכון ויצמן למדע. כמו כן היה דקאן הפקולטה לביוכימיה, וראש המכון לרפואה מולקולרית על-שם לאון בנוזיו.

בן ציון שילה היה פרופסור אורח באוניברסיטאות ייל וסטנפורד, והיה עמית מחקר במכון רדקליף ללימודים מתקדמים באוניברסיטת הרווארד. היה חבר בארגון האירופי לביולוגיה מולקולרית ובמועצתו, וחבר במערכת כתבי עת מדעיים, כולל The EMBO Journal ו-Molecular Systems Biology.

על מחקריו זכה בפרס מיכאל ברונו לגנטיקה (2000) ובפרס א.מ.ת (2013) בתחום הגנטיקה, יחד עם גיורא שמחן וגדעון רכבי.

## חיים אישיים
שילה התגורר ברחובות. הוא היה נשוי ונולדו לו ילדים ונכדים.

שילה נפטר ב-14 אפריל 2025, לאחר מאבק במחלה קשה. הוא נקבר בבית העלמין ברחובות.

## קישורים חיצוניים

* מעבדת בן ציון שילה באתר מכון ויצמן
* ביוגרפיה קצרה
* הסעת מולקולות במערכת העצבים - במגזין הידען
* Blueprint: Principles of Embryo Design סרטון יו טיוב
## הערות שוליים

קטגוריה:גנטיקאים ישראלים
קטגוריה:סגל מכון ויצמן למדע: ביוכימיה
קטגוריה:זוכי פרס א.מ.ת.
קטגוריה:זוכי פרס ברונו
קטגוריה:בוגרי התיכון ליד האוניברסיטה
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1951
קטגוריה:ישראלים שנפטרו ב-2025
קטגוריה:אישים הקבורים ברחובות
גרוג'בנד

**גרוג'בנד** (באנגלית : **Grojband**) היא סדרת אנימציה קנדית לילדים המשודרת בישראל בערוץ זום. בכל פרק, להקת ילדים מתחילה מתאמנים לקראת פרסומם העתידי, ובעת בעיות שונות משתמשים בזעמה של טרינה לכתיבת שיר חדש.

את שיר הפתיחה בעברית ביצע עידו רוזנברג.

## דמויות
* **קורי ריפין** - הזמר של הלהקה. אח של טרינה.
* **לייני פן** - הבת היחידה בלהקה. מאוהבת בקורי.
* **קין קוג'ירה** - אחיו של קון, רזה ובעל קול גבוה.
* **קון קוג'ירה** - אחיו של קין, שמן ובעל קול נמוך.
* **טרינה ריפין** - אחותו של קורי. מאוהבת בניק מאלורי. היא האנטגוניסטית הראשית של הסדרה. יש לה מצבים של כעס שבהם היא כותבת ביומן שלה מילים וקורי מתרגם את המילים הללו לשירים ללהקה.
* **מינה בל** - חברה של טרינה. בעצם קוראים לה ברנדט אבל טרינה הכריחה אותה לשנות את השם כדי שהשמות שלהם יתחרזו.
* **ניק מאלורי** - הנער שטרינה מאוהבת בו, מדבר בקול מגניב. נוטה לדבר בגוף שלישי על עצמו, למשל: "ניק מאלורי אוהב את זה".

## קישורים חיצוניים

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות טלוויזיה קנדיות לילדים
קטגוריה:סדרות הנפשה קנדיות
קטגוריה:סדרות טלוויזיה קנדיות שעלו לשידור בשנות ה-2010
קטגוריה:ערוץ זום: תוכניות רכש
המיליונרים הצעירים

**המיליונרים הצעירים** (באנגלית : **Secret Millionaires Club**) היא סדרת אנימציה אמריקאית לילדים המשודרת בישראל בערוץ זום. בכל פרק המנחה הידוען וורן באפט מלמד את הילדים אלנה ג'ונס ליסה וברדלי כיצד להצליח בעסקים בגיל צעיר וכיצד לעזור לאנשים בצרות רבות.

שיר הפתיחה לא דובב לעברית.

בשנת 2013 בתחילת דיבוב הסדרה הצטרפו רוני דלומי ואיזי לדבב בתור אורח את הידוענים את ג'יי זי ואת קלי רולנד.

## דמויות
* **[[וורן באפט]]** (רוברט הניג) - המנחה המבוגר.
* **רדלי** (גיא רוזן) - ילד אפרו אמריקאי, אחיה של אלנה.
* **ג'ונס** (דניאל מגון) - ילד פעלולן, אחיה של ליסה.
* **ליסה** (מאיה מיטלפונקט) - אחותו של ג'ונס.
* **אלנה** (רום מילשטיין) - ילדה אפרו אמריקאית, אחותו של רדלי.
* **סטארטי** (דן שצברג) - הרובוט של רדלי.

### דמויות אורחות
* **[[ג'יי זי]]** (איזי) - איש עסקים מצליח.
* **[[קלי רולנד]]** (רוני דלומי) - רקדנית מצליחה.

## קישורים חיצוניים

* 

קטגוריה:סדרות הנפשה אמריקאיות
קטגוריה:ערוץ זום: תוכניות רכש
קטגוריה:סדרות טלוויזיה אמריקאיות שעלו לשידור בשנת 2011